2. marts

2. marts ir gada 61. (62. garajā gadā) diena pēc Gregora kalendāra. Līdz gada beigām ir atlikušas 304 dienas.

Vārda dienas 
Laila, Lavīze, Luīze

Notikumi 
 986. gads — Luijs V kļuva par franku karali.
 1320. gads — Krakovā Vladislavs I Elkonītis tika kronēts par Polijas karali.
 1333. gads — Kazimirs III Lielais kļuva par Polijas karali.
 1458. gads — Prāgā par Bohēmijas karali tika kronēts Jirži no Podebradiem.
 1717. gads — balets "The Loves of Mars and Venus" kļuva par pirmo Anglijas baletu.
 1836. gads — Teksasas republika pasludināja neatkarību no Meksikas.
 1855. gads — Aleksandrs II kļuva par Krievijas caru.
 1869. gads — tika iesvētīta Rīgas Vecā Svētās Ģertrūdes luterāņu baznīcas ēka.
 1901. gads — ASV Kongress pieņēma Plata labojumu, kas ierobežoja Kubas autonomiju.
 1917. gads (v.s., pēc j.s. ) — Krievijas cars Nikolajs II atteicās no troņa.
 1920. gads — uz bijušo Buļļu, Bulduru, Majoru, Valteru un Slokas muižu zemes tika izveidota Rīgas Jūrmala.
 1937. gads — tika pieņemts Turkmēnijas PSR ģerbonis.
 1939. gads — par Romas pāvestu kļuva Pijs XII.
 1946. gads — Ho Ši Mins tika ievēlēts par Ziemeļvjetnamas prezidentu.
 1956. gads:
 Maroka pasludināja neatkarību no Francijas.
 pieņemts pašreizējais Marokas karogs.
 1969. gads — virsskaņas pasažieru lidmašīna Concorde veica pirmo izmēģinājumu lidojumu.
 1970. gads — Rodēzija tika pasludināta par republiku, saraujot pēdējās saites ar Apvienoto Karalisti.
 1978. gads — čehs Vladimirs Remeks kļuva par trešās valsts pārstāvi (pēc PSRS un ASV) kosmosā, kad viņš startēja ar kosmosa kuģi Sojuz-28.
 1979. gads — tika atklāta klīnika "Gaiļezers".
 1990. gads — LPSR AP lēmums atzina par nepieciešamu dibināt Latvijas PSR centrālo banku un piešķirt tai oficiālo nosaukumu "Latvijas Banka". LPSR AP pieņēma likumu "Par bankām".
 1992. gads — Moldova un Armēnija pievienojās ANO.
 1996. gads — Džons Hauards tika ievēlēts par Austrālijas premjerministru.
 1998. gads — tika publiskots, ka dati no Galileo zondes liecina par šķidra okeāna varbūtēju pastāvēšanu zem Jupitera pavadoņa Eiropas biezās ledus segas.
 2004. gads — palaista ESA starpplanētu zonde Rosetta.
 2008. gads — Dmitrijs Medvedevs tika ievēlēts par Krievijas prezidentu.
 2020. gads — apstiprināts pirmais SARS-CoV-2 vīrusa infekcijas gadījums Latvijā.
 2021. gads — Latvijā darba vizītē ieradās Igaunijas prezidente Kersti Kaljulaida.
 2022. gads — Krievijas 2022. gada iebrukums Ukrainā: Starptautiskā krimināltiesa  oficiāli paziņoja, ka izmeklēs kara noziegumus, kas pastrādāti pret Ukrainu.

Kultūra 
 1998. gads —  tika izdots Madonnas septītais studijas albums Ray Of Light
 2007. gads — Dailes teātrī notika Latvijas Mūzikas ierakstu gada balva 2006.
 2008. gads — tika izdots Nine Inch Nails studijas albums Ghosts I-IV.
 2014. gads — norisinājās 86. Kinoakadēmijas balvas pasniegšana.

Dzimuši 
 1459. gads — Adriāns VI, Romas pāvests (miris 1523. gadā)
 1824. gads — Bedržihs Smetana (Bedřich Smetana), čehu komponists (miris 1884. gadā) 
 1839. gads (j.s., pēc v.s. ) — Johans Klapje de Kolongs (Johann Clappier de Colongue), vācbaltiešu Krievijas inženieris un izgudrotājs (miris 1901. gadā)
 1874. gads — Kārlis Šlehters (Carl Schlechter), austriešu šahists (miris 1918. gadā) 
 1876. gads — Pijs XII (Pius PP. XII), Romas pāvests (miris 1958. gadā)
 1900. gads — Kurts Veils (Kurt Weill), vācu komponists (miris 1950. gadā)
 1910. gads — Valters Tīls (Walter Thiel), vācu inženieris un raķešdzinēju konstruktors (miris 1943. gadā)
 1919. gads — Dženifere Džonsa (Jennifer Jones), amerikāņu aktrise (mirusi 2009. gadā)
 1926. gads — Egons Zablovskis, latviešu fiziķis, LU docētājs, alpīnists un orientierists (miris 2020. gadā)
 1931. gads — Mihails Gorbačovs (Михаил Горбачёв), PSRS prezidents (miris 2022. gadā)
 1942. gads — Džons Ērvings (John Irving), ASV rakstnieks
 1942. gads — Lū Rīds (Lou Reed), amerikāņu rokmūziķis (miris 2013. gadā)
 1943. gads — Skaidrīte Smildziņa-Budovska, latviešu basketboliste
 1959. gads — Ainars Zvirgzdiņš, latviešu basketbola treneris
 1960. gads — Mihails Tjurins (Михаил Тюрин), Krievijas kosmonauts
 1962. gads:
 Džons Bon Džovi (Jon Bon Jovi), amerikāņu rokmūziķis
 Gabriēle Tarkvīni (Gabriele Tarquini), Itālijas autobraucējs
 1968. gads — Denjels Kreigs (Daniel Craig), angļu aktieris
 1973. gads — Dejans Bodiroga (Дејан Бодирога), serbu basketbolists
 1977. gads:
 Egils Melbārdis, latviešu aktieris
 Kriss Mārtins (Chris Martin), angļu mūziķis
 1982. gads — Henriks Lundkvists (Henrik Lundqvist), zviedru hokejists
 1991. gads — Minori Sato, japāņu futbolists

Miruši 
 1282. gads — Bohēmijas Agnese (Svatá Anežka Česká), Čehijas karaļa Otokāra I meita, kanonizēta par katoļu baznīcas svēto (dzimusi 1211. gadā)
 1333. gads — Vladislavs I Elkonītis (Władysław I Łokietek), Polijas karalis (dzimis 1260. vai 1261. gadā)
 1619. gads — Dānijas Anna (Anne of Denmark), Skotijas, Anglijas un Īrijas karaliene (dzimusi 1574. gadā)
 1835. gads — Francis II (Franz II), Austrijas imperators (dzimis 1768. gadā)
 1895. gads — Ismaīls pašā (إسماعيل باشا), Ēģiptes valdnieks (dzimis 1830. gadā)
 1930. gads — D. H. Lorenss (D. H. Lawrence), angļu rakstnieks, dramaturgs, dzejnieks un literatūras kritiķis (dzimis 1885. gadā)
 1939. gads — Hovards Kārters (Howard Carter), britu arheologs (dzimis 1874. gadā)
 1948. gads — Eldžernons Modslijs (Algernon Maudslay), britu burātājs (dzimis 1873. gadā)
 1981. gads — Anna Sakse, latviešu rakstniece (dzimusi 1905. gadā)
 2005. gads — Kendzo Tange (丹下健三, Tange Kenzō), japāņu arhitekts (dzimis 1913. gadā)

Svētku un piemiņas dienas 
 Bohēmijas Agneses piemiņas diena katoļiem
 Nacionālo partizānu bruņotās pretošanās atceres diena (Latvija)

Atsauces 

Marts